Africa subsahariana

Par Africa subsahariana se intende el continente africano soto el Deserto del Sahara. Alcuni i dixe che el Sahel el faria parte de l’area geografico-culturae del Sahara, e i esclude sti paesi da la fasa subsahariana. En tel pasà, stà zona vegneva ciamà Africa nera, nome che nol vien pi usà parché el xe razista e el no riflete l’identità vera dea region.

 Zeografia 
L’Africa subsahariana ga 24,3 milioni de km quadrai. Xea granda 2,5 volte l’Eoropa. En sta region se cata na caterva de ecosistemi e de carateristiche seogràfighe diverse. Se pasa dae savane ae foreste tropicai, da i monti a i vulcani, da i altipiani ae bariere coraine. I fiumi i xe tra i pi onghi del mondo – Nilo, Congo, Zanbexi – e i serve anca da via de comunicasion. E montagne pi alte se cata longo a Rift Valley, a spacatura che a parte dal Mulanje, al confin tra Mozambico e Malawi e la va fin aea Siria. Sti qi i xe el Kilimangiaro (5895 m de altitudine) in Tanzania e il Monte Kenya (5199 m) in tel Stato omonimo, el Ruwenzori (5110 m) in Uganda. En te l’Africa de l’ovest se cata el Camerun (4070 m).
I deserti picenini i xe solitamente la continuasion pi arida de vaste savane. Ma ghe se anca deserti grandi come el Kalahari. E foreste tropicai xe vaste, quea del Congo xe a seconda al mondo.
Le coste le xe poche, se se considera l’area del continente. Le zone de mangrovie e de bariere coraline le xe inportanti. L’unica ìzoła de grandi dimension la xe el Madagascar. Se cata parò on gran numaro de ìzołe pecenine.
I fiumi Nizer (4 160 km) e Congo (4 200 km) i vien fora so l'Oseano Atlantego. En tel sud se cata el Orange e el Zanbexi. L’Okavango el ga el delta in tel deserto del Kalahari. El pi longo fiume del mondo, el Nilo, el xe l’unico che colega l’Arica subsahariana col nord del continente.
Senpre ne la Rift Valley se cata tanti laghi, alcuni salà. I pi grandi i xe el Lago Vittoria e el Lago Tanganica. Tra i laghi salà se ricorda i laghi Magadi e Nakuru in Kenya, e el Natron in Tanzania.

 Storia 

L’umanità xe nata ila Rift Valley. I pi antichi ricatamenti de ominidi i xe stà fati in Tanzania (Olduvai Gorge), Kenya (Turkana Desert) e in Etiopia (Afar). Se pensa anca che i primiomeni i gabia lasà el continente pasando par el Corno d'Africa e rivar inte la penìzoła arabica.

A la fin del neolitico, el Sahara – chel xera fertile – el xe diventà on deserto spinzendo i popoli a migrare. I primi abitanti de l’Africa i xera i pigmei, che i sa visto spinzar sempre pi in zo da i novi popoli che vegnea dal nord. Se conose le migrazioni de i popoli sudanici, de quei bantu, e de i poopli del Corno d’Africa. Popołasion axiàteghe le ga colonixà el Madagascar e el Corno d’Africa.

L’Africa subsahariana la ga sempre vu de i contati limitati co l’esterno. Erodoto el dixe che

miniatura|sinistra|Mapa de l'Africa del 1890
El mondo mediteraneo el ga vu de i contati sporadici col sud de l’Africa. I primi documenti arabi che parla de Africa i xe del 1000 d.C. Se sa che arabi, persiani, indiani e anca cinesi i ga vu contati comerciali co le coste orientali del continente.
A sud del Sahara i se ga svilupà vari inperi, come quei de Mali, Ghana e Songhai. Anca le popołasion bantu le ga svilupà de i regni, come quei del Congo e de Zinbabwe.

Anca se la majoria de le popołasion de la rejone le xe restae ìzołade da influense esterne a l’Africa par tanti secoli, no se pol dismentegarse de l’influensa araba so le coste orientali, co al nasita de le culture swahili e shirazi.
I primi eoropei a mostrar interese par st rejon i xe stà i portoghexi (XVI secolo). Lori i volea entrar in contato co l’oriente sensa doverghe a che fare co le repùbleghe marinare italiane e co i marcanti arabi del mediteraneo. I ga scominsià a esplorare le coste par catar na via par le Indie. In sto modo, i ga anca costruio de i porti longo la costa par le loro navi e fato de le esplorazioni rente de i novi insediamenti.
El colonialismo el xe scominsià in tel XIX secolo, e la Conferensa de Berlin la ga deciso le divixioni del continente. I Stati atuali i segue le divixioni coloniali fate secondo criteri de controlo da parte de i eoropei.

 Demografia 
La popołasion de stà rejon la xe de 771 milioni de abitanti.  El taso de cresita corente el xe del 2.3%. Le projesion de le Nasion Unìe le dixe che inte el 2050 in sta rejon ghe sarà circa 1,5 miliardi de persone.  El 0,5% i xe de origine eoropea e el 2% de origine axiatica.

 Economia 
Le pi inportanti economie de l’Africa subsahariana le xe quele del Sudafrica – da sola el 60% de la rejone – da la Nizeria e del Kenya. En sta rejon se cata anca i 25 paexi pi poveri del mondo.

 Fonti 
 Note 

Categoria:Rejon zeogràfeghe africane
Categoria:Pàjine co erori inte łe mape